《亦龙弟覆篑累石作亭其阴屏翁名曰野亭索诗谩赋二首 其二》
宋代·戴炳

高怀抗尘外，林杪着三间。绿绕村边树，青浮海上山。

目穷天变化，心静地宽闲。鸥鸟知人乐，忘机亦往还。

作者简介：宋台州黄岩人，字景明，号东野。戴复古从孙。宁宗嘉定十三年进士。理宗嘉熙间授赣州法曹参军。少工吟咏。有《东野农歌集》。